Hôtel de Paris (Stad Lëtzebuerg)

Den Hôtel de Paris (och Hôtel-Restaurant Paris Palace) war en Hotel an der Stad Lëtzebuerg, deen 1909-1912 op der Paräisser Plaz am Garer Quartier gebaut gouf.

Architekte waren de Joseph Nouveau an de Léon Muller, gebaut gouf et vun de Bridder Seiler.

Et war e Gebai am neo-klassizistesche Stil, mat Sandsteefassad. An den 1970er Jore wier et bal ganz zerstéiert ginn; d'Fassad gouf awer gerett an nees, mat engem neie Gebai bannendran, an d'Fassong gesat.Promenade architecturale au Quartier de la Gare (Broschür)

Am Gebai war vun 1980 un eng Bankfilial dran, ier am Joer 2014 en italieenesche Restaurant do seng Dieren opgemaach huet.

Zanter dem 6. Juli 1978 ass d'Gebai op der Lëscht vum Zousazinventaire vun de klasséierte Monumenter agedroen.

 Biller

 Kuckt och 
 Lëscht vun den nationale Monumenter an der Gemeng Lëtzebuerg

 Um Spaweck 

Kategorie:Klasséiert Monumenter an der Gemeng Lëtzebuerg
Kategorie:Garer Quartier (Stad Lëtzebuerg)
Kategorie:Hotellen
Kategorie:Bauwierker 1912